b'\n_START_ARTICLE_\nValeri Bure\n_START_SECTION_\nUra\n_START_PARAGRAPH_\nBure aloitti ammattilaisuransa TsSKA Moskovassa, mutta pelasi vain kolme ottelua ennen siirtymist\xc3\xa4\xc3\xa4n Pohjois-Amerikkaan kaudeksi 1991\xe2\x80\x931992. Pohjois-Amerikassa h\xc3\xa4n aloitti junioriliiga WHL:n Spokane Chiefsiss\xc3\xa4, jossa pelasi kolmen kauden ajan. Tuona aikana h\xc3\xa4n her\xc3\xa4tti NHL-seurojen mielenkiinnon ja Montreal Canadiens varasi h\xc3\xa4net vuoden 1992 varaustilaisuuden toisella kierroksella numerolla 33. NHL:\xc3\xa4\xc3\xa4n Bure nousi ensimm\xc3\xa4ist\xc3\xa4 kertaa kaudella 1994\xe2\x80\x931995, ja on pelannut urallaan Montreal Canadiensissa, Calgary Flamesissa, Florida Panthersissa, St. Louis Bluesissa ja Dallas Starsissa. 12. elokuuta 2005 Bure teki yksivuotisen sopimuksen Los Angeles Kingsin kanssa, mutta ei pelannut seurassa yht\xc3\xa4\xc3\xa4n ottelua selk\xc3\xa4- ja lonkkaleikkauksien vuoksi. Bure oli veljens\xc3\xa4 tavoin nopea luistelija._NEWLINE_Ven\xc3\xa4j\xc3\xa4n maajoukkueessa Bure voitti hopeaa vuoden 1998 talviolympialaisissa Naganossa ja pronssia vuoden 2002 talviolympialaisissa Salt Lake Cityss\xc3\xa4._NEWLINE_Bure on naimisissa n\xc3\xa4yttelij\xc3\xa4 Candace Cameronin kanssa, ja parilla on kolme lasta. H\xc3\xa4nen veljens\xc3\xa4 Pavel Bure on my\xc3\xb6s entinen j\xc3\xa4\xc3\xa4kiekkoilija.'